Gie Huedes de Frolois, chevaliers, requenoy que gie hai repris en accroissance de fié, avec les autres choses que gie tien de tres noble barom mon seigneur Robert, duc de Borgoingne, une pièce de vigne seant de souz Roigemont, que je hai acquis de religious hommes labbé et lou couvent de Fontenoy, de l’ordre de Citeaux, de la diocese d’Ostun, pour une piece de terre qui estoit dou fié dou dit mon seigneur le duc, que je havoe acheté de Gauchiers de Bissé, escuier et de Marguerite, sa femme, fille cai en arriers mon seigneur Nichole de Monbar, chevalier. Ou tesmoing de la quel chose, gie Huedes desus diz hai mis mon seal en ces presentes lettres, faites et donées lan de Grace mil deux cenz quatre vinz dix et huyt, le lundi après Pasques flories. [Illustration]